Odorín

Odorín je obec na Slovensku v okrese Spišská Nová Ves, v Košickom kraji.

Polohopis 
Obec sa nachádza v južnej časti Hornádskej kotliny v doline potoka Odorica.
V nadmorskej výške 435 –

Susedné obce 
Harichovce, Danišovce, Markušovce, Lieskovany, Spišská Nová Ves, Jamník, Matejovce nad Hornádom

História

Staré a cudzie názvy obce 
 1263 Odorin, Odorinum, Edelin
 1287 Odorinum, Oderin
 1435 Odorinum sive Edelen
 1773 Odorin

Nemecký názov: Dirn
Maďarský názov: Odorín, Szepesedelény

Politika

Starostovia obce 
1990 – 1998 Jozef Džubák (KDH)
1998 – 2002 Mikuláš Živčák (KDH)
2002 – 2006 Mikuláš Živčák (ANO + KDH + SDKÚ)
2010 – 2014 Mikuláš Živčák (ANO + KDH + SDKÚ)

Obecné zastupiteľstvo 
1990 – 1994 – 12 poslancov
1994 – 1998 – 12 poslancov (11 KDH, 1 HZDS)
1998 – 2002 – 12 poslancov (4 HZDS, 4 KDH, 4 SNS)
2002 – 2006 – 7 poslancov (5 KDH, 2 HZDS)
2010 – 2014 – poslancov

Obyvateľstvo 
Vývoj obyvateľstva od roku 1869: 

Zloženie obyvateľstva podľa náboženského vyznania (2001):

Zloženie obyvateľstva podľa národnosti (2001):

Kultúra a zaujímavosti 
Katolícka fara
Postavená na staršom barokovom základe, klasicisticky upravená roku 1826. Jednopodlažná štvorosová budova s obdĺžnikovým pôdorysom v strede s rizalitom, krytá ťažkou manzardovou strechou. Miestnosti majú kláštornú klenbu. 

Katolícky kostol sv. Mikuláša biskupa
Neskororománsko – ranogotický, postavený v druhej polovici 13. stor.- pôvodne jednoloďový, zaklenutím lode na stredný stĺp v polovici 15. stor. dostal zdanlivo dvojloďovú sieňovú dispozíciu. V 18. stor. zbarokizovaný, roku 1807 rozšírený pristavanou severnou kaplnkou a roku 1921 renovovaný. Presbytérium so štvorcovým pôdorysom má krížovú rebrovú klenbu, rebrá vybiehajú z konzolových, listami zdobených hlavíc, pôvodne podopretých oblými príporami. Loď mala rovný drevený strop. V polovici 15. stor. ju zaklenuli na stredný polygonálny pilier. Na jej severnej strane pôvodný neskororománsky portál v ostení s dvoma stĺpikmi na každej strane, ktorých hlavice sú zdobené štylizovanými listami. Bočná kaplnka Panny Márie Snežnej z roku 1807 s krížovou hrebienkovou klenbou je do lode kostola otvorená arkádami. Do kaplnky vedie ozdobný portál datovaný na rok 1807. V ranogotickom presbytériu je výklenkové pastofórium z konca 13. stor. Fasády a veže boli barokovo upravené v 18. stor. V horných etážach veže sú na vnútornej strane zamurované združené okná z druhej polovice 13. stor. s polkruhovými záklenkami a stredným stĺpikom neskororománskeho – ranogotického prechodného slohu. Hlavný oltár a bočný oltár Sv. rodiny je novogotický z druhej polovice 19. stor. Oltár sv. Jána Nepomuckého je rokokový z druhej polovice 18. stor., s rokajovými ornamentami. V bočnej severnej kaplnke je klasicistický oltár Panny Márie z obdobia okolo roku 1807, portikového typu, v ňom je neskorogotická socha Madony z roku 1460 – 1480. Kazateľnica je rokoková a je z druhej polovice 18. stor. Obraz sv. Mikuláša biskupa je z bývalého hlavného oltára, na pozadí obrazovej kompozície je pastier so stádom. Kamenná krstiteľnica má palmetový vrchnák z prvej polovice 18. stor. Socha Ukrižovaného, klasicistická z prvej polovice 19. stor. Zvon je z roku 1575. Na povale sú barokové sošky P. Márie, Boha – Otca, sv. Jána evanjelistu, sv. Mikuláša. Pochádzajú z bývalého vnútorného zariadenia kostola z 18. stor. oltárny obraz sv. Mikuláša biskupa, olejomaľba na plátne z roku 1857, dnes je na fare v Markušovciach. V múre ohrady kostola pieskovcový epitaf farára Jozefa Šoltýsa, ktorého zavraždili 13.8.1831 za cholerového povstania.

V katastri obce se nachádza Národná prírodná pamiatka Markušovské steny. V nej sa nechádza osem metrov vysoký Markušovský skalný hríb.

Hospodárstvo a infraštruktúra

Farský úrad 
Rímskokatolícky – č. d. 35
Duchovný správca: Mgr. Ľubomír Karkoška
Kaplán: ThDr. Ing. Martin Kakalej, PhD.

Školstvo 
 Materská škola – č. d. 65
 Základná škola – č. d. 65

Referencie

Externé odkazy 
 Stránka obce
 neoficálne stránky
 Odorín
 www.apsida.sk - profil románskogotického kostola

 
Obce okresu Spišská Nová Ves